als_Latn dik_Latn sag_Latn
Ministri i Mbrojtjes Zoran Jolevski dhe shefi i Shtatmadhorisë së ARM-së, gjeneralnënkoloneli Goranço Koteski sot në kazermën e Shkupit “Ilinden” kanë kryer kontroll në fazën e tretë nga kontrolli në procesin e selektimit të kandidatëve për ushtarë profesionistë në ARM.
Gjatë këtij viti, përkujtoi ministri Jolevski, do të pranohen 250 ushtarë profesionistë në ARM. Ministria e Mbrojtjes, nënvizoi, e filloi ciklin e parë për pranimin e 125 ushtarëve profesional në ARM gjatë muajit shkurt, pasi në muajin janar janë paraqitur 1007 kandidatë.
Siç deklaroi ministri Jolevski, pas kontrollit të dokumenteve të dorëzuara nga ana e të paraqiturve, është konfirmuar se 38 kandidatë janë më të vjetër se 25 vjet dhe nuk e plotësojnë kushtin, ndërsa 18 nuk kanë pasur dokumente të plota.
-Tani i fillojmë tre fazat e para nga kontrolli i ushtarëve të ardhshëm profesionistë në ARM edhe atë fillimisht testi psikologjik, pastaj testi i përgjithshëm arsimor dhe i treti është kontroll i gatishmërisë fizike. Të gjithë kandidatët të cilët do t’i kalojnë këto faza shkojnë në kontroll mjekësor, pas çka fillon faza për notim në 50 metra dhe e fundit, faza më e rëndësishme është kursi selektues që zgjatë 24 ditë, sqaroi ministri Jolevski.
Ai theksoi se pas përfundimit të këtyre 6 fazave do të zgjidhen 124 ushtarët më të mirë profesional të cilët do të pranohen në ARM dhe do të fillojë stërvitja e tyre gjashtëmujore dhe e caktuar specializuar.
Duke u përgjigjur në pyetje të gazetarëve, ministri i Mbrojtjes Jolevski potencoi se organet e sigurimit në Republikën e Maqedonisë me kujdes e ndjekin situatën e sigurimit si në rajon, ashtu edhe më gjerë.
Përbërësit:
150 gr çokollatë
300 gr arra
1 lugë e gjysmë miell
8 lugë sheqer
100 gr rrush i thatë
10 vezë
150 gr gjalpë
30 ml rum
300 ml shtalpë
10 lugë sheqer
Përgatitja:
Të bardhat e vezës i rrahim me mikser, duke shtuar 10 lugë sheqer. I rrahim derisa të shkrihet sheqeri dhe derisa të bëhet kremi.Miellin e hedhim mbi arrat e thërrmuara dhe i përziejmë me dorë. Miellin dhe arrat i shtojmë në krem. Përziejmë me lugë, e shtojmë rrushin e thatë dhe rumin dhe përziejmë derisa të fitojmë një masë homogjene.Tavën për pjekje e lyejmë me gjalpë dhe në të e derdhim brumin për pandispanjë. E rrafshojmë brumin dhe tavën e vëmë në furrë. Pjekim 20 minuta, në temperaturë prej 175 gradë. Ndërkohë, të verdhat e vezës dhe 8 lugë sheqer i rrahim me mikser. Pasi shkrihet sheqeri, këtë masë e derdhim në një enë të cilën e vëmë mbi një enë tjetër me ujë të valuar në zjarr. Në enë e shtojmë çokollatën e thyer në copë. Përziejmë me telin e kuzhinës dhe e ziejmë kremin mbi avull. Pasi e fiton dendësinë e duhur, kremin e lëmë të ftohet.Pandispanjën e pjekur e presim në dy copë. Copën e parë e vëmë në enën për torta. Në tenxheren me kremin e ftohur e shtojmë gjalpin dhe i rrahim me mikser. Me këtë krem e lyejmë pandispanjën. Mbi kremin e vëmë copën e dytë të pandispanjës. Tërë tortën e lyejmë me krem.Në enën për përzierje e vëmë shtalpën. E rrahim me mikser derisa kremi pana ta fitojë dendësinë e duhur. Shiringën e kuzhinës e mbushim me krem pana, me të cilën e zbukurojmë ‘reform’ tortën. Zbukurimin e përfundojmë me arra të shtypura.
Gjykata e Arbitrazhit Sportiv do të vendosë në mesin e prillit për fatin e ndeshjes Serbi-Shqipëri.
16 prilli 2015, kjo do të jetë data në të cilën Shqipëria do të marrë përgjigjen përfundimtare dhe më të rëndësishmen për ndeshjen e 14 tetorit të vitit të kaluar në Beograd.
Gjykata e Arbitrazhit Sportiv do të vendosë në mesin e prillit nëse do të ndryshojë apo jo renditja e Grupit I, dhe kuqezinjtë do të marrin ose jo atë që kishin pretenduar që atë mbrëmje në “Beograd” tre pikët, raporton SuperSport.
Pavarësisht përpjekjeve të juristëve shqiptarë për të afruar datën e vendimit nga ana e KAS, ky i fundit vendosi të mblidhet më 16 prill. Më 8 janar, KAS njoftoi se Shqipëria dhe Serbia kishin paraqitur zyrtarisht ankimimin e tyre për vendimit e Komisionit të Disiplinës dhe atij të Apelit të UAFA-s, duke kërkuar anulimin e vendimit të qeverisë së futbollit europian.
Pavarësisht se tifozët serbë mësynë fushën dhe futbollistët e kombëtares u goditën në fushë nga ana e tyre, UEFA vendosi në favor të Serbisë duke i dhënë ndeshjen 3-0 në tavolinë Serbisë e duke e penalizuar më pas këtë të fundit me heqjen e 3 pikëve për dhunën e ushtruar nga tifozët e saj. FSHF gjithashtu u ndëshkua dhe me 100 mijë Euro gjobë.
Ndërkohë që qeveria e futbollit kontinental nuk mori në konsideratë koret me karakter racist dhe as dhunën e ushtruar ndaj kuqezinjve duke penalizuar Shqipërinë për mosrikthimin në fushën e lojës. Gjithsesi me 16 prill do të mësohet përfundimisht nëse do të ketë drejtësi për kuqezinjtë!
Sekretariati për implementimin e Marrëveshjes së Ohrit ka publikuar konkurs për punësimin e 154 punësime të reja.
Pjesa më e madhe e tyre do të punësohen si referent për strategji, ndërkaq paga për këtë pozicion është 13.140 denarë për muaj.
Në pozicionin bashkëpunëtor i ri për strategji do të punësohen 49 persona, të cilët do të paguhen me pagë mujore prej 20.961 denarë dhe një zyrtar si referent i pavarur për strategji, që do të punojë për pagë prej 15.663 denarë.
Kreu i Bashkësisë Fetare Islame, Sulejman Raxhepi ka dënuar përgjimin e 20 mijë qytetarëve të vendit dhe drejtuesve fetarë përfshirë edhe vetë atë në aferën e fundit të cilën e denoncoi opozita në vend. Nëse dëshmohet si e vërtetë, Rexhepi thotë se këtë ofendim nuk do t’ia falë kujtdo që e ka bërë, përfshirë këtu edhe kryeministrin Gruevski.
“Ne, si parim, pozicioni jonë është se ne me atë akt jemi të qëlluar dhe jemi shumë thellë të ofenduar. Sepse vetëm përgjimi të bën të dyshimtë. Praktikisht del se BFI qenka subjekt i dyshimtë dhe si i tillë duhet të përgjohet. Nëse me të vërtetë jemi përgjuar nuk ja falim askujt. Tash kush e ka bërë do të shihet. Kur them finalizimi procesit, duhet të shkojë puna deri në fund dhe nëse me të vërtetë dalim se kemi qenë të përgjuar ne atë nuk jemi të gatshëm me ja falë askujt, pa marrë parasysh kush më ka përgjuar, Zaevi, Nikolla Gruevski apo Sulejman Rexhepi”, deklaroi Sulejman Rexhepi, kryetar i BFI-së.
Ai thotë se mbetet në qëndrimet e tij të shprehura në kolumnën e fundit ku përgjimin e ka cilësuar si akt psikopat që shkaktoi reagim në mediat maqedonase të afërta me Qeverinë të cilat akuzuan kreun e BFI-së se mban anën e Zoran Zaevit.
“Dhe merre me mend,ku shkon shpifja e tij dhe futet në fushën e montimeve saqë merr me të drejtë ta figuron xhaminë e Jahja Pashës dhe para xhamisë të më prezanton mua dhe zotëri Zaevin. Me Zaevin dhe Nikolla Gruevskin janë të lirë masmediumet dhe i gjithë popullit çfarë të dojë le të bëje, por unë kisha apeluar më larg përzierjes në punët e brendshme të BFI-së dhe në veprimin e BFI-së. Ne jemi autonom dhe si BFI shfrytëzojmë të drejtat tona këtu në RM”, tha Sulejman Rexhepi, kryetar i BFI-së.
Ndryshe, gjatë publikimit të aferës së përgjimeve në vend, kreu i LSDM-së opozitare tha se në mesin e të përgjuarve janë edhe drejtuesit e bashkësive fetare në vend, përfshirë edhe drejtuesit më të lartë të BFI-së.
Ambasadori i ri amerikan në Shkup, Jess Baily ka nisur agjendën e tij dhe misionin diplomatik në mbështetje të tejkalimit të krizës politike në Maqedoni.
Baily sot ka takuar kryeministrin Nikola Gruevski dhe liderin e opozitës maqedonase, Zoran Zaev. Takimet kanë zgjatur mbi një orë dhe se mësohet se Baily ka dëgjuar dyja palët lidhur me krizën e krijuar politike dhe tensionimin e saj pas publikimit të afersë së përgjimeve nga ana e opozitës.
Qeveria përmes një komunikate ka informuar mbi takimin, duke theksuar se ky është takimi i parë me ambasadorin e sapozgjedhur amerikan në Maqedoni. Në komunikatë nënvizohet se palët kanë diskutuar për reformat që zbatohen në vend, si dhe krizën aktuale politike. Gruevski siç thuhet ka shprehur përcaktimin strategjik të shtetit drejt integrimit në strukturat evroatlantike. Në takim gjithashtu janë përshëndetur marrëdhëniet e mira dypalëshe midis dy vendeve dhe thellimi i tyre në fusha të ndryshme dhe nisma për paqen globale.
Baily më pas ka takuar liderin opozitar Zaev ku siç thuhet në takim është biseduar kryesisht për zhvillimet aktuale që ndërlidhen me aferën e përgjimeve të publikuar nga opozita maqedonase.
Zaev siç mësohet nga komunikata partiake ka shprehur shqetësimet për situatën e krijuar dhe rrënimin e vlerave demokratike në vend, ngecjen e vendit në planin e integrimeve evroatlantike dhe çështje të tjera që janë prioritet për vendin.
Lidershipi i LSDM-së ka theksuar se përgjimet dhe ndërhyrja në sistemin e drejtësisë janë vetëm një pjesë e vogël e dëshmive se si Gruevski dhe disa njerëz rreth tij me veprimet e tyre joligjire dhe kriminale po rrënojnë rendin kushtetues në vend, duke vënë kontroll total mbi shtetin. Zaev ka thënë se është obligim moral që qytetarët të njihen me këtë veprim të pushtetit dhe për nevojën e domosdoshme për kthimin e normalitetit dhe funksionimit të institucioneve në Maqedoni. Ambasadori i ri amerikan pritet të zhvillojë takime edhe me krerët e partive shqiptare dhe sektorin joqeveritar për t`u njohur me qasjet e tyre lidhur me zhvillimet aktuale në vend. (INA)
Në Sahih është shënuar se dikush e kishte pyetur Sehl bin Sa’din për mënyrën si është shëruar plaga e të Dërguarit të Allahut kur ishte plagosur në Luftën e Uhudit. Ai ishte përgjigjur: “Në ditën kur u zhvilluar lufta, i Dërguari [sal-lall-llahu alejhi ve sel-lem] ishte plagosur në fytyrë, dhëmbin e syrit e kishte të thyer dhe i ishte thyer përkrenarja. E kam parë Fatimen, vajzën e tij [radijall-llahu anha] duke ia pastruar plagën dhe duke ia fshirë me kujdes gjakun që i rridhte nëpër fytyrë. E kam parë Aliun, gjithashtu, (All-llahu e bekoftë qëndrimin e tij!), si qëndronte pranë saj dhe e përdorte parzmoren prej çeliku si enë për t’ia pastruar plagën me ujë. Kur e kuptoi se nuk po mund ta ndalte gjakderdhjen, preu një copë të vogël të hasrës (shtrojë e vrazhdë që shërben për t’u ulur), e dogji derisa e bëri hi, dhe atë hi ia vuri sipër plagës. Ashtu e mbajti derisa u ngjiz (koagulua) gjaku.”
Buhariu në Kapitullin Mbi xhihadin, mbi vënien e përkrenares, 6/71; Muslimi…
Në të vërtetë hiri i prodhuar prej kashtës së hasrës ka efekte të fuqishme, aglutinike për t’u grumbulluar së bashku me qelizat e gjakut dhe në ndaljen e gjakderdhjes. Këto pluhura pranohen shu- më mirë, sepse janë shumë përthithëse, dhe shumë pak e ngacmoj- në plagën. Në anën tjetër, vënia e absorbuesve të fortë dhe absor- buesve të paqëndrueshëm në plagë mund të trazojë gjakun dhe të rritë sasinë e rrjedhjes së tij.
Përdorimi i pluhurit të thatë të papi- rusit si pudër, ose përzierja e tij me uthull, mund të ndalë gjakun në hundë (epistaksis) ose gjakderdhjen nga hunda (arab. ru’af). Në librin e tij të njohur Kanun fi dbbi (Ligji i mjekësisë), Ibn Sina ka përmendur gjithashtu përdorimin e tij si antiseptik (agens antiseptik) për sterilizimin e plagëve të freskëta dhe për ngjizjen (koagulimin) e gjakut.
Bima prej së cilës përfitohet papirusi rritet shumë në viset përreth Nilit në Egjipt dhe ka qenë përdorur në Egjiptin e Vjetër si material për të shkruar. Bima e papirusit është e ftohtë dhe e thatë dhe është e dobishme për shërimin e plagëve në rastet e gangrenës (plagë gangrenoze) në gojë si agens për mpiksjen e gjakut (si koagulans) dhe për parapengimin e përhapjes së të thatëve (ulcerave) malinj.
SHKEPUTUR NGA LIBRI “MJEKSIA E TE DERGUARIT”
AUTOR IBN KAJIM EL XHEUZIJE./xhamiambret
Cristiano Ronaldo ka barazuar Lionel Messin me golat në Evropë.
Superylli i Real Madridit, Cristiano Ronaldo, ka barazuar Lionel Messin dhe Raul Gonzalezin në listën e top-golashënuesve në garat evropiane.
Ronaldo shënoi për Realin në pjesën e parë të sfidës kundër Schalkes, duke arritur shifrën e 76 golave.
Një shifër të tillë e kanë edhe Messi dhe legjenda e Realit, Gonzalez.
Shkencëtarët britanik kanë identifikuar gjenin përgjegjës për rregullimin e dhimbjes kronike, HCN2. Zbulimi i tyre mund të ndihmojë në krijimin e ilaçeve të reja, efikase për lirimin nga dhimbja.
“Shpresojmë që këto ilaçe do të jenë “të dizajnuara” ashtu që të bllokojnë proteinën, të cilën e prodhon gjeni i sapozbuluar. Në këtë mënyrë do të mund ta shërojmë llojin e dhimbjes që njihet si dhimbje neuropatike, e cila është e lidhur me dëmtimin e nervave dhe shpesh kontrollohet shumë vështirë me ilaçet në dispozicion sot”, theksojnë shkencëtarët e Universitetit Cambridge.
Dhimbja akute shfaqet papritmas, ndërsa zakonisht është e ashpër dhe e vrullshme. Ajo shpesh paralajmëron ndonjë sëmundje ose kërcënim ndaj trupit. Mund të jetë e lehtë dhe të zgjasë gjithsej disa minuta ose më e fortë e cila zgjat me javë dhe muaj, transmeton Koha.net.
Në shumicën e rasteve, dhimbja akute nuk zgjat më gjatë se gjashtë muaj dhe krijohet pas shërimit të shkakut, i cili ka çuar te simptomat. Nëse nuk trajtohet në kohë, dhimbja akute mund të çojë deri te forma kronike.
Dhimbja kronike është problem i madh shëndetësor, ekonomik dhe social. Ajo është këmbëngulëse pavarësisht faktit që lëndimi është shëruar dhe tregon faktin që ende ekziston aktiviteti në sistemin nervor. Efektet anësore fizike përfshijnë muskujt e tensionuar, lëvizshmëri të kufizuar, mungesë të energjisë dhe ndryshim të oreksit. Efektet anësore emocionale përfshijnë depresionin, nervozën, zemërimin dhe frikën nga lëndimi i sërishëm.
Zëvendëskryetari i Qeverisë së Republikës së Maqedonisë Musa Xhaferri sot ka realizuar takim me delegacionin e OSBE-së i kryesuar nga kryesuesi aktual me këtë organizatë Ivica Daçiq, komisaren e lartë për çështje të pakicave nacionale pranë OSBE-së, Astrid Thors ambasadorin e OSBE-së në Maqedoni Ralf Breth, si dhe zyrtarë të tjerë të kësaj organizate.
Situata në vend, rajon dhe më gjerë, bashkëpunimi rajonal, si dhe bashkëpunimi midis Qeverisë së RM-së dhe dhe misionit të OSBE-së në drejtim të realizimit të projekteve që kanë të bëjnë me Marrëveshjen e Ohrit, ishin temat për të cilat u bisedua në këtë takim.
“Çështja e pajtimit është një ndër çështjet kryesore në rajon sidomos mes atyre të cilat kanë qenë të përfshira në konflikt”, theksoi zëvendëskryeministri Xhaferri dhe shtoi se shembulli më i mirë për këtë është procesi i pajtimi mes Prishtinës dhe Beogradit.
Xhaferri shtoi se në procesin e pajtimit duhet gjithmonë të jenë të kyçura anët e përfshira në konflikt që kërkon socializimin dhe integrimin e këtyre strukturave në të gjitha sferat dhe nivelet e shoqërisë dhe shtetit. Ky proces është thelbi dhe pika kryesore e Marrëveshjes së Ohrit..
Zyrtarët e lart të OSBE-së shprehën gatishmërinë për të bashkëpunuar me Sekretariatin për Implementimin e Marrëveshjes së Ohrit (SIMO) për realizimin e projekteve të përbashkëta që kanë të bëjnë me zbatimin e obligimeve që dalin nga MO-ja.
als_Latn als_Latn als_Latn als_Latn als_Latn als_Latn als_Latn plt_Latn hun_Latn als_Latn som_Latn ltg_Latn spa_Latn isl_Latn swe_Latn uzn_Latn som_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ast_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn